83.   ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.43/3/3190 της 12/28 Δεκ. 1983 (ΦΕΚ Β' 755) Ανακαθορισμός του ύψους των εισφορών και παροχών του Ειδικού Λογαριασμού Προσθέτων Παροχών του ΤΣΜΕΔΕ. Ι.Η μηνιαία εισφορά που προβλέπεται από τις διατάξεις των εδαφ. α' και γ' της παρ. Ι του άρθρ. 34 του Νόμ. 915/79, υπολογίζεται στο βασικό μισθό Δημοσίου Υπαλλήλου με 2ο βαθμό, όπως διαμορφώθηκε με την παρ. Ι της 43/3/1062/82 απόφασης της Υφυπουργού Κοινωνικών Ασφαλίσεων και ίσχυε στις 31.8.83, προσαυξημένο κατά 20%. 2.Η μηνιαία πρόσθετη σύνταξη που προβλέπεται από τις διατάξεις του εδαφ. α' της παρ. Ι του άρθρ. 5 του Κανονισμού Παροχών του Ε.Λ.Π.Π. του ΤΣΜΕΔΕ, υπολογίζεται στο βασικό μισθό Δημοσίου Υπαλλήλου με 2ο βαθμό όπως διαμορφώθηκε με την παρ. 2 της 43/3/1062/82 απόφασης της Υφυπουργού Κοινωνικών Ασφαλίσεων και ίσχυε στις 31.8.83, προσαυξημένο κατά 10%. 3.Όσοι συνταξιοδοτήθηκαν από το ΤΣΜΕΔΕ πριν από την ίδρυση του Ε.Λ.Π.Π. (1.7.79) καθώς και εκείνοι που συνταξιοδοτήθηκαν μετά την ίδρυση αυτού αλλά πριν συμπληρώσουν 1 χρόνο στην πραγματική ασφάλιση του Λογαριασμού, μπορούν με αίτησή τους να αναγνωρίσουν στον Ε.Λ.Π.Π. συμπληρωματική προϋπηρεσία μέχρι 2 κατ’ ανώτατο όριο ετών, πριν από την ίδρυση του Ε.Λ.Π.Π. Πάντως ο συνολικός χρόνος ασφάλισης για τις παραπάνω κατηγορίες συνταξιούχων δεν μπορεί να υπερβεί τα 14 χρόνια, η δε εξαγορά αυτού θα γίνει σύμφωνα με τις διατάξεις του άρθρ. 4 του Κανονισμού Παροχών του Ε.Λ.Π.Π., όπως τούτο ισχύει και εφαρμόζεται για κάθε κατηγορία ασφαλισμένων του Λογαριασμού. 4.Η ισχύς της απόφασης αυτής αρχίζει από 1.1.1984. 